ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്ത് 9.80 കോടിയിലധികം ഡോസ് വാക്സിൻ നൽകി; കഴിഞ്ഞ 24 മണിക്കൂറിൽ 34 ലക്ഷത്തിലധികം വാക്സിൻ ഡോസ് നൽകി.
ന്യൂഡൽഹി, ഏപ്രിൽ,10,2021
രാജ്യവ്യാപകമായി ആകെ 9.80 കോടിയിലധികം കോവിഡ് 19 വാക്സിൻ ഡോസുകൾ ഇന്ന് വരെ നൽകി.ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 14,75,410 സെഷനുകളിലായി 9,80,75,160 വാക്സിൻ ഡോസ് വിതരണം ചെയ്തു.
കഴിഞ്ഞ 24 മണിക്കൂറിൽ 34 ലക്ഷത്തിലധികം ഡോസ് വാക്സിൻ നൽകി.
രാജ്യത്ത് കോവിഡ് ബാധിതരുടെ എണ്ണത്തിലുള്ള വർധന തുടരുന്നു 24 മണിക്കൂറിൽ 1,45,384 പുതിയ കേസുകൾ റിപ്പോർട്ട് ചെയ്തു.
മഹാരാഷ്ട്ര, ചത്തീസ്ഗഡ്, കർണാടക, ഉത്തർപ്രദേശ്, ഡൽഹി മധ്യപ്രദേശ്,തമിഴ്നാട് കേരളം, രാജസ്ഥാൻ, ഗുജറാത്ത് ,എന്നീ 10 സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന. പുതിയ രോഗികളുടെ 82.82 ശതമാനവും ഈ സംസ്ഥാനങ്ങളിൽനിന്നും .
മഹാരാഷ്ട്രയിലാണ് ഏറ്റവും കൂടുതൽ - 58,993. ചത്തീസ്ഗഡിൽ 11,447 പേർക്കും ഉത്തർപ്രദേശിൽ 9587 പേർക്കും പുതുതായി രോഗം റിപ്പോർട്ട് ചെയ്തു.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 10,46,631 ആയി. ഇത് രാജ്യത്ത് ആകെ രോഗികളുടെ എണ്ണത്തിന്റെ 7.93%ആണ് . കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 67,023 പേരുടെ കുറവ് രേഖപ്പെടുത്തി.
മഹാരാഷ്ട്ര, ഛത്തീസ്ഗഡ് കർണാടകം, കേരളം ഉത്തർപ്രദേശ് എന്നീ 5 സംസ്ഥാനങ്ങളിലാണ് രാജ്യത്ത് നിലവിൽ ചികിത്സയിലുള്ള രോഗികളുടെ 72.23%വും. മഹാരാഷ്ട്രയിൽ മാത്രം രാജ്യത്ത് ചികിത്സയിൽ ഉള്ള ആകെ രോഗികളുടെ 51.23% രോഗികൾ.
രാജ്യത്ത് ഇതുവര 1,19,90,859 പേർ രോഗ മുക്തരായി. 90.80%ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 77,567പേർ രോഗ മുക്തരായി.
കഴിഞ്ഞ 24 മണിക്കൂറിൽ 794 മരണം റിപ്പോർട്ട് ചെയ്തു. ഇവയിൽ 86.78ശതമാനവും 10 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ മരണം- 301. ഛത്തീസ്ഗഡിൽ 91 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 219.04 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 5,03,576 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 27,374 പേര്
ചികിത്സയിലുള്ളത് 0.06 ശതമാനം പേര്
രോഗമുക്തി നിരക്ക് 98.75%
കഴിഞ്ഞ 24 മണിക്കൂറിനിടെ 2,654 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,40,60,198 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,957 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 89.74 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 2,76,125 പരിശോധനകള്.
(ND
വിദേശകാര്യ മന്ത്രാലയം
പോര്ച്ചുഗലില് ജോലി ചെയ്യുന്നതിന് ഇന്ത്യന് പൗരന്മാരെ റിക്രൂട്ട് ചെയ്യുന്നതിനുള്ള കരാറിന് കേന്ദ്ര മന്ത്രിസഭ അംഗീകാരം നല്കി
പോര്ച്ചുഗീസ് റിപ്പബ്ലിക്കില് ജോലി ചെയ്യുന്നതിന് ഇന്ത്യന് പൗരന്മാരെ റിക്രൂട്ട് ചെയ്യുന്നതിന് ഇന്ത്യന് ഗവണ്മെന്റും പോര്ച്ചുഗല് ഗവണ്മെന്റും തമ്മില് കരാര് ഒപ്പിടാന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
വിശദാംശങ്ങള് :
ഇപ്പോഴത്തെ കരാര് ഇന്ത്യന് തൊഴിലാളികളെ അയക്കുന്നതിനും സ്വീകരിക്കുന്നതിനും ഇന്ത്യയും പോര്ച്ചുഗലും തമ്മിലുള്ള പങ്കാളിത്തത്തിനും സഹകരണത്തിനുമുള്ള ഒരു സ്ഥാപന സംവിധാനത്തിന് രൂപം നല്കും.
നടപ്പാക്കല് തന്ത്രം :
ഈ കരാറിന് കീഴില്, ഇത് നടപ്പിലാക്കുന്നതിന് ഒരു സംയുക്ത സമിതി രൂപീകരിക്കും.
ഗുണഫലം :
പോര്ച്ചുഗലുമായി ഈ കരാര് ഒപ്പിടുന്നത് ഒരു യൂറോപ്യന് യൂണിയന് അംഗരാജ്യത്തിലെ ഇന്ത്യന് കുടിയേറ്റ തൊഴിലാളികള്ക്ക് പുതിയ ലക്ഷ്യസ്ഥാനം നല്കും, പ്രത്യേകിച്ച് കോവിഡ് -19 മഹാമാരിയെ തുടര്ന്ന് നിരവധി ഇന്ത്യന് തൊഴിലാളികളുള് നാട്ടിലേയ്ക്ക് മടങ്ങിയ പശ്ചാത്തലത്തില്. വിദഗ്ധരായ ഇന്ത്യന് തൊഴിലാളികള്ക്കും പ്രൊഫഷണലുകള്ക്കും ഇത് പുതിയ അവസരങ്ങള് നല്കും. ഈ കരാര് പ്രാബല്യത്തില് വരുന്നതോടെ , പോര്ച്ചുഗലിനും ഇന്ത്യയ്ക്കും ഇന്ത്യന് തൊഴിലാളികളെ റിക്രൂട്ട് ചെയ്യുന്നതിനുള്ള ഔപചാരിക ക്രമീകരണം ഉണ്ടാകും.
പ്രയോജനങ്ങള് :
ഇന്ത്യന് തൊഴിലാളികള്ക്ക് പോര്ച്ചുഗലില് ജോലി ചെയ്യുന്നതിനുള്ള മെച്ചപ്പെട്ട തൊഴില് അവസരങ്ങള് ലഭിക്കും. കരാറില് നിര്ദ്ദേശിച്ചിട്ടുള്ള ഗവണ്മെന്റുകള് തമ്മിലുള്ള സംവിധാനം ഇരുഭാഗത്തുനിന്നും പരമാവധി പിന്തുണയോടെ തൊഴിലാളികളുടെ നീക്കം സുഗമമായി നടക്കുന്നുവെന്ന് ഉറപ്പാക്കും.
ആരോഗ്യ, കുടുംബക്ഷേമ മന്ത്രാലയം
ഇതുവരെ 199.01 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഓഗസ്റ്റ് 17, 2022
(രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 199.01 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
6.77 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 9.70 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര
ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
9,70,62,185
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയില്പ്പരം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 9.70 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
ND
(Visitor Counter : 115
രാജ്യരക്ഷാ മന്ത്രാലയം
കട്ട്ലാസ് എക്സ്പ്രസ് -2021
(ന്യൂ ഡൽഹി: 29 ,ജൂലായ് 2021
കെനിയയിൽ ജൂലൈ 26 മുതൽ ഓഗസ്റ്റ് 21 വരെ നടത്തുന്ന കട്ട്ലാസ് എക്സ്പ്രസ് 2021  എന്ന ബഹുരാഷ്ട്ര നാവികാഭ്യാസ പ്രകടനത്തിൽ ഇന്ത്യൻ നേവൽ ഷിപ്പ് തൽവാർ പങ്കെടുക്കുന്നു. ജൂലൈ 26 മുതൽ 28 വരെ മൊംബാസയിൽ നടന്ന തുറമുഖ ഘട്ടത്തിൽ, ഇന്ത്യൻ നേവി മറൈൻ കമാൻഡോകളുടെ  ഒരു സംഘം കെനിയ, ജിബൂട്ടി, മൊസാംബിക്ക്, കാമറൂൺ, ജോർജിയയിലെ കോസ്റ്റ് ഗാർഡ് എന്നീ നാവികസേനകളിൽ നിന്നുള്ള ഉദ്യോഗസ്ഥർക്ക് പരിശീലനം നൽകി..മൊംബാസയിലെ ബന്ദാരി മാരിടൈം അക്കാദമിയിൽ നടന്ന പരിശീലന പരിപാടിയിൽ പങ്കെടുത്ത വിദേശ നാവികരുമായി സന്ദർശനം, ബോർഡ്, തിരയൽ, പിടിച്ചെടുക്കൽ  എന്നീ പ്രവർത്തനങ്ങൾ നിർവ്വഹിക്കുന്നതിനുള്ള മികച്ച രീതികൾ ഇന്ത്യൻ കമാൻഡോകൾ പങ്കിട്ടു.
പശ്ചിമ ഇന്ത്യൻ മഹാസമുദ്രത്തിലെ അനധികൃത സമുദ്രപ്രവർത്തനങ്ങളെ തടയുന്നതിന് യുഎസ്, കിഴക്കൻ ആഫ്രിക്കൻ രാജ്യങ്ങൾ , പടിഞ്ഞാറൻ ഇന്ത്യൻ മഹാസമുദ്ര രാജ്യങ്ങൾ എന്നി രാജ്യങ്ങളുടെ കഴിവുകൾ വർദ്ധിപ്പിക്കുന്നതിന് പ്രാദേശിക സഹകരണം, സമുദ്ര ഡൊമെയ്ൻ അവബോധം, വിവരങ്ങൾ പങ്കിടൽ രീതികൾ എന്നിവ മെച്ചപ്പെടുത്തുന്നതിനാണ് നാവികാഭ്യാസ പ്രകടനം കട്ട്ലാസ് എക്സ്പ്രസ് രൂപകൽപ്പന ചെയ്തിരിക്കുന്നത്.
IE
ചെൈന്നയിലെ കാവേരി ആശുപത്രിയില് വച്ച് 2018 ഓഗസ്റ്റ് ഏഴിന് അന്തരിച്ച തമിഴ്നാട് മുന് മുഖ്യമന്ത്രി ഡോ. എം. കരുണാനിധിയുടെ ദേഹവിയോഗത്തില് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുശോചനം രേഖപ്പെടുത്തി.
അദ്ദേഹത്തിനെ ഓര്മിച്ചുകൊണ്ട് മന്ത്രിസഭായോഗം രണ്ടുമിനുട്ട് മൗനം ആചരിക്കുകയും അനുശോചന പ്രമേയം പാസാക്കുകയും ചെയ്തു. പ്രമേയത്തിന്റെ വിശദാംശങ്ങള് ചുവടെ:-
''ചെന്നൈയിലെ കാവേരി ആശുപത്രിയില് വച്ച് 2018 ഓഗസ്റ്റ് 7ന് അന്തരിച്ച തമിഴ്നാട് മുന് മുഖ്യമന്ത്രി ഡോ: എം. കരുണാനിധിയുടെ ദേഹവിയോഗത്തില് മന്ത്രിസഭായോഗം അഗാധമായ ദു:ഖം രേഖപ്പെടുത്തുന്നു. അദ്ദേഹത്തിന്റെ മരണത്തോടെ ആദരവോടെ ''കലൈജ്ഞര്'' എന്നു വിളിച്ചിരു മുതിര്ന്നതും സമുന്നതനുമായ ഒരു നേതാവിനെയാണ് രാജ്യത്തിന് നഷ്ടപ്പെട്ടത്.
1924ല് നാഗപട്ടണം ജില്ലയിലെ തിരുക്കുവളൈ ഗ്രാമത്തിലാണ് അദ്ദേഹം ജനിച്ചത്. തമിഴ്നാട് രാഷ്ട്രീയരംഗത്തെ ദീര്ഘകാല പ്രവര്ത്തനത്തിനിടയില് പൊതുസമൂഹത്തിലും രാഷ്ട്രീയജീവിതത്തിലും അദ്ദേഹം നിരവധി സ്ഥാനങ്ങള് വഹിച്ചിട്ടുണ്ട്. 33-ാമത്തെ വയസില് 1957ല് കുളിത്തലൈ സീറ്റില് ജയിച്ചുകൊണ്ടാണ് അദ്ദേഹം തമിഴ്നാട് നിയമസഭയില് എത്തിയത്. 1967ല് അദ്ദേഹം തമിഴ്നാട് ഗവണ്മെന്റില് മന്ത്രിയാകുകയും അതിനുശേഷം ആദ്യമായി 1969ല് മുഖ്യമന്ത്രിപദത്തിലെത്തുകയും ചെയ്തു. അഞ്ചുതവണ തമിഴ്നാട് മുഖ്യമന്ത്രിസ്ഥാനം അദ്ദേഹം വഹിച്ചിട്ടുണ്ട്.
രാഷ്ട്രീയ പ്രവര്ത്തനത്തിനും ജീവിതത്തിനുമപ്പുറത്തായി അദ്ദേഹം തമിഴ്സിനിമാരംഗത്ത് വളരെ ജനാംഗീകാരമുള്ള ഒരു തിരക്കഥാകൃത്തുകൂടിയായിരുന്നു. ദ്രാവിഡപ്രസ്ഥാനത്തിന്റെ ആശയങ്ങള് പ്രചരിപ്പിക്കുന്നതിന് അദ്ദേഹം ചലച്ചിത്രം എന്ന മാധ്യമത്തെ ഉപയോഗിച്ചു. അതോടൊപ്പം മറ്റ് എഴുത്തുകളിലൂടെയും പ്രസംഗത്തിലൂടെയും ഡോ: എം. കരുണാനിധി വളരെ പ്രശസ്തനുമാണ്. കവിത, തിരക്കഥകള്, നോവലുകള്, ജീവിതചരിത്രങ്ങള്, നാടകങ്ങള്, സംഭാഷണങ്ങള്, ചലച്ചിത്രഗാനങ്ങള് തുടങ്ങിയവയിലൂടെ തമിഴ്സാഹിത്യത്തിന് അദ്ദേഹം നല്കിയ സംഭാവനകള് വളരെ വിശാലവും അഗാധവുമാണ്.
അദ്ദേഹത്തിന്റെ മരണത്തോടെ തമിഴ്നാടിന് അവരുടെ ജനകീയനായ നേതാവിനെയാണ് നഷ്ടപ്പെട്ടത്.
ദുഃഖാര്ത്തരായ കുടുംബാംഗങ്ങള്ക്കും തമിഴ്നാടിലെ ജനങ്ങള്ക്കും ഗവമെന്റിന്റെയൂം രാജ്യത്തിന്റെയും ഭാഗത്തുനിന്നു മന്ത്രിസഭ ഹൃദയംഗമമായ അനുശോചന അറിയിക്കുന്നു.''
ഉപരാഷ്ട്രപതിയുടെ കാര്യാലയം
ഉപരാഷ്ട്രപതി ജനങ്ങൾക്ക് ഓണാശംസകൾ നേർന്നു
ന്യൂഡൽഹി, ആഗസ്റ്റ് 20, 2021
ഉപരാഷ്ട്രപതി ശ്രീ എം വെങ്കയ്യ നായിഡു ഓണത്തോടനുബന്ധിച്ച് ജനങ്ങൾക്ക് ആശംസകൾ നേർന്നു.
സന്ദേശത്തിന്റെ പൂർണ രൂപം താഴെ കൊടുത്തിരിക്കുന്നു -
("ഓണത്തിന്റെ ശുഭകരമായ ഈ അവസരത്തിൽ നമ്മുടെ രാജ്യത്തെ ജനങ്ങൾക്ക് ഞാൻ എന്റെ ഹൃദയം നിറഞ്ഞ ആശംസകളും നന്മകളും നേരുന്നു.
ഓണം നമ്മുടെ നാടിന്റെ വിവിധ ഭാഗങ്ങളിൽ കൊയ്ത്തുകാലത്തിന്റെ ആരംഭം കുറിക്കുന്നു, ഇത് പ്രകൃതിയുടെ ചൈതന്യവും സമൃദ്ധിയും ആഘോഷിക്കാനുള്ള അവസരമാണ്
കേരളത്തിലെ ഒരു പുരാതന ഉത്സവം എന്ന നിലയിൽ, ഓണം ഐതിഹാസിക രാജാവായ മഹാബലിയുടെ ഓർമ്മകളെ ആദരിക്കുന്നു.
പൂക്കളുടെ വർണ്ണാഭമായ ഈ ഉത്സവം കുടുംബാംഗങ്ങൾക്കും സുഹൃത്തുക്കൾക്കും ഒത്തുചേരാനും പരമ്പരാഗത കളികൾ , സംഗീതം, നൃത്തം എന്നിവയിൽ മുഴുകുവാനും ശ്രേഷ്ഠമായ 'ഓണസദ്യ’യിൽ പങ്കെടുക്കുവാനുമുള്ള അവസരമാണ്
കോവിഡ് ആരോഗ്യ, ശുചിത്വ പ്രോട്ടോക്കോളുകൾ പാലിച്ച് ഉത്സവം ആഘോഷിക്കാൻ ഞാൻ എന്റെ സഹ പൗരന്മാരോട് അഭ്യർത്ഥിക്കുന്നു. ഈ ഉത്സവം നമ്മുടെ രാജ്യത്ത് സമാധാനവും സമൃദ്ധിയും സന്തോഷവും നൽകട്ടെ. ”
ആയുഷ്
അഞ്ചാമത്അന്താരാഷ്ട്രായോഗാദിനത്തില്റാഞ്ചിയില് നടക്കുന്ന മുഖ്യചടങ്ങിന് പ്രധാനമന്ത്രി നേതൃത്വം നല്കും ; 30,000 ത്തോളം പേര് യോഗാഭ്യാസങ്ങളില് പങ്കെടുക്കും
അന്താരാഷ്ട്രായോഗാ ദിനമായ ഈ മാസം 21 ന് റാഞ്ചിയിലെ പ്രഭാത്താരയില് നടക്കുന്ന യോഗാദിനാഘോഷങ്ങളുടെമുഖ്യചടങ്ങിന് പ്രധാനമന്ത്രി ശ്രീ. നരേന്ദ്ര മോദി നേതൃത്വം നല്കും.ഏകദേശം 30,000 ത്തോളം പേര്ചടങ്ങില് പങ്കെടുക്കുമെന്നാണ് പ്രതീക്ഷിക്കുന്നത്.
കേന്ദ്ര ആയുഷ് മന്ത്രാലയമാണ്രാജ്യത്തുടനീളം നടക്കുന്ന അന്താരാഷ്ട്രായോഗ ദിനാചരണത്തിന്റെമുഖ്യസംഘാടകര്. ഒട്ടനവധി പരിപാടികള്യോഗാദിനത്തോടനുബന്ധിച്ച്സംഘടിപ്പിച്ചിട്ടുണ്ട്. പൊതുജനാരോഗ്യരംഗത്ത് നീണ്ടുനില്ക്കുന്ന നേട്ടങ്ങള് കൈവരിക്കാന് ദേശീയ മുന്ഗണനകള്ക്കനുസൃതമായിഅന്താരാഷ്ട്രായോഗാ ദിനം ഏകോപിതമായിആഘോഷിക്കണമെന്ന്കേന്ദ്ര ഗവണ്മെന്റിന്റെ ബന്ധപ്പെട്ട മന്ത്രാലയങ്ങള്, വകുപ്പുകള്, സംസ്ഥാന ഗവണ്മെന്റുകള്, വിവിധ സ്ഥാപനങ്ങള് മുതലായവയോട്കേന്ദ്ര ആയുഷ് മന്ത്രാലയംഅഭ്യര്ത്ഥിച്ചിട്ടുണ്ട്.
സമൂഹയോഗാഭ്യാസ പ്രകടനങ്ങള്ക്ക്അന്താരാഷ്ട്രായോഗാ ദിനാചരണത്തിന്റെമുഖ്യഊന്നല്. ആയിരക്കണക്കിന് പേര് പങ്കെടുക്കുന്ന ഇത്തരം പരിപാടികള്ക്കായി പൊതുവായയോഗ പ്രോട്ടോക്കോളിന് രൂപം നല്കിയിട്ടുണ്ട്. 45 മിനിട്ട്ദൈര്ഘ്യംവരുന്ന വിവിധയോഗാസനങ്ങള് ഉള്ക്കൊള്ളിച്ചാണ്ഇത്തയ്യാറാക്കിയിട്ടുള്ളത്. ആയുഷ്മന്ത്രാലയത്തിന്റെവെബ്സൈറ്റില് നിന്ന്ഇതിന്റെവിശദാംശങ്ങളടങ്ങുന്ന വീഡിയോയുംഇ-ബുക്കുംസൗജന്യമായിഡൗണ്ലോഡ്ചെയ്യാം.
പ്രധാനമന്ത്രിയുടെയോഗ പുരസ്കാരങ്ങള്
അന്താരാഷ്ട്രായോഗാ ദിനാചരണത്തോടനുബന്ധിച്ച്യോഗയുടെവികസനത്തിനും പ്രോത്സാഹനത്തിനുമായി പ്രധാനമന്ത്രിയുടെയോഗ പുരസ്കാരങ്ങള് നല്കിവരുന്നു. രണ്ട് വിഭാഗങ്ങളിലായി നാല് പുരസ്കാരങ്ങളാണ് നല്കിവരുന്നത് :
· ദേശീയതലത്തില്യോഗയുടെ പ്രചാരത്തിനും വികസനത്തിനുമുള്ള ശ്രദ്ധേയമായ സംഭാവനകള്ക്ക് .
· അന്താരാഷ്ട്ര തലത്തില്യോഗയുടെ പ്രചാരത്തിനും വികസനത്തിനുമുള്ള ശ്രദ്ധേയമായ സംഭാവനകള്ക്ക് .
ഇക്കൊല്ലം 200-ഓളം നാമനിര്ദ്ദേശങ്ങളാണ് പരിഗണനയ്ക്കായിലഭിച്ചിട്ടുള്ളത്.
ND MRD– 316
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
അറ്റകുറ്റപ്പണികൾക്കുള്ള അവകാശം  സംബന്ധിച്ച സമഗ്രമായ ചട്ടക്കൂട് വികസിപ്പിക്കുന്നതിന് ഉപഭോക്തൃകാര്യ വകുപ്പ് ഒരു സമിതി രൂപീകരിക്കുന്നു
ന്യൂ ഡൽഹി: ജൂലൈ 14, 2022
സുസ്ഥിര ഉപഭോഗം പ്രോത്സാഹിപ്പിച്ച്, LiFE  പ്രസ്ഥാനത്തിന് കൂടുതൽ ഊന്നൽ നൽകാനുള്ള ശ്രമത്തിന്റെ ഭാഗമായി, അറ്റകുറ്റപ്പണികൾക്കുള്ള അവകാശം സംബന്ധിച്ച സമഗ്രമായ ചട്ടക്കൂട് വികസിപ്പിക്കുന്നതിനുള്ള സുപ്രധാന ചുവടുവയ്പുമായി ഇന്ത്യാ ഗവൺമെന്റിന്റെ ഉപഭോക്തൃ കാര്യ വകുപ്പ്.
പ്രാദേശിക വിപണികളിൽ നിന്ന് ഉത്പന്നം വാങ്ങുന്നവരെയും ഉപഭോക്താക്കളെയും ശാക്തീകരിക്കുക; ഉപകരണ നിർമ്മാതാക്കളും, മൂന്നാം-കക്ഷിയായ വാങ്ങുന്നവരും, വില്പനക്കാരും തമ്മിലുള്ള ഇടപാടുകൾ സമന്വയിപ്പിക്കുക; ഉത്പന്നങ്ങളുടെ സുസ്ഥിര ഉപഭോഗം വികസിപ്പിക്കുന്നതിനും; ഇ-മാലിന്യം കുറയ്ക്കുന്നതിനും ഊന്നൽ നൽകുക എന്നിവയാണ് ഇന്ത്യയിൽ അറ്റകുറ്റപ്പണികൾക്കുള്ള അവകാശം സംബന്ധിച്ച ചട്ടക്കൂട് വികസിപ്പിക്കുന്നതിലൂടെ ലക്ഷ്യമിടുന്നത്. ഇത് ഉത്പന്നങ്ങളുടെ സുസ്ഥിരത സംബന്ധിച്ച് അദ്ഭുതകരമായ പരിവർത്തനത്തിന് നാന്ദി കുറിക്കുമെന്ന് മാത്രമല്ല മൂന്നാം കക്ഷി അറ്റകുറ്റപ്പണികൾ അനുവദിച്ചുകൊണ്ട് ആത്മനിർഭർ ഭാരത് മുഖേന ലക്ഷ്യമിടുന്ന തൊഴിൽ സൃഷ്ടിക്ക് ഉത്തേജകമായി വർത്തിക്കുകയും ചെയ്യും.
ഇതുമായി ബന്ധപ്പെട്ട് ഇന്ത്യാ ഗവൺമെന്റിന്റെ ഉപഭോക്തൃ കാര്യ വകുപ്പ് അഡീഷണൽ സെക്രട്ടറി ശ്രീമതി നിധി ഖാരെ അധ്യക്ഷയായി ഒരു സമിതി രൂപീകരിച്ചിട്ടുണ്ട്. ഉപഭോക്തൃ പ്രവര്ത്തകരുടെയും സംഘടനകളുടെയും പ്രതിനിധികൾ സമിതി അംഗങ്ങളാണ്.
2022 ജൂലായ് 13-ന് കമ്മിറ്റി ആദ്യ യോഗം ചേർന്നു. അതിൽ അറ്റകുറ്റപ്പണികൾ പ്രോത്സാഹിപ്പിക്കുന്നതിനുള്ള പ്രധാന മേഖലകൾ കണ്ടെത്തി. കാർഷിക ഉപകരണങ്ങൾ, മൊബൈൽ ഫോണുകൾ/ടാബ്ലെറ്റുകൾ, ഉപഭോക്തൃ വസ്തുക്കൾ, മോട്ടോർ വാഹന ഉപകരണങ്ങൾ എന്നിവയാണ് തിരിച്ചറിഞ്ഞ മേഖലകൾ.
മാനുവലുകൾ, സ്കീമാറ്റിക്സ്, സോഫ്റ്റ്വെയർ അപ്ഡേറ്റുകൾ എന്നിവയുടെ ലഭ്യതയും അവ സംബന്ധിച്ച പൂർണ്ണമായ അറിവും സാങ്കേതിക കമ്പനികൾ ലഭ്യമാക്കണമെന്ന് ആലോചനകൾക്കിടയിൽ അഭിപ്രായമുയർന്നു. ഡയഗ്നോസ്റ്റിക് ടൂളുകൾ ഉൾപ്പെടെയുള്ള സർവീസ് ചെയ്യാനുള്ള ഉപകരണങ്ങൾ വ്യക്തികൾ ഉൾപ്പെടെയുള്ള മൂന്നാം കക്ഷികൾക്ക് ലഭ്യമാക്കണം. അതുവഴി ഉത്പന്നങ്ങളുടെ ചെറിയ തകരാറുകൾ പരിഹരിക്കാനാകും.
RRTN/SKY
(Visitor Counter : 164
പ്രധാനമന്ത്രിയുടെ ഓഫീസ്
യുഎസ് പ്രസിഡന്റുമായി കൂടിക്കാഴ്ച നടത്തി പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബര് 24ന് യുഎസ് പ്രസിഡന്റ് ജോസഫ് ആര് ബൈഡനുമായി ഊഷ്മളവും ഫലപ്രദവുമായ കൂടിക്കാഴ്ച നടത്തി.
2021 ജനുവരിയില് പ്രസിഡന്റ് ബൈഡന് അധികാരമേറ്റതിന് ശേഷമുള്ള ഇരുനേതാക്കളുടെയും വ്യക്തിപരമായ ആദ്യ കൂടിക്കാഴ്ചയാണിത്. ഇന്ത്യ-യുഎസ് സമഗ്ര ആഗോള നയപങ്കാളിത്തവും ഉഭയകക്ഷി സഹകരണവും കൂടുതല് ശക്തിപ്പെടുത്തുന്നതിനുള്ള സാധ്യതകള് അവലോകനം ചെയ്യാന് നേതാക്കള് ഈ അവസരം ഉപയോഗിച്ചു. ജനാധിപത്യ മൂല്യങ്ങള്, സാങ്കേതികവിദ്യ, വ്യാപാരം, നമ്മുടെ ജനങ്ങളുടെ വൈദഗ്ധ്യം, പ്രകൃതിയോടുള്ള കര്ത്തവ്യനിര്വഹണം, എല്ലാറ്റിനുമുപരിയായി വിശ്വാസം എന്നിവയെ അടിസ്ഥാനമാക്കിയുള്ള പരിവര്ത്തനത്തിന്റെ ദശകത്തിലേക്ക് കടക്കുകയാണ് ഇന്ത്യയും അമേരിക്കയും എന്ന് പ്രധാനമന്ത്രി പറഞ്ഞു. ഭാവിയിലേക്കുള്ള മുന്ഗണനകള് അടയാളപ്പെടുത്തുന്ന, വിദേശ-പ്രതിരോധ മന്ത്രിമാരുടെ വാര്ഷിക 2+2 മന്ത്രിതല സംഭാഷണം ഉള്പ്പെടെ വിവിധ മേഖലകളില് വരാനിരിക്കുന്ന ഉഭയകക്ഷി ചര്ച്ചകളെ നേതാക്കള് സ്വാഗതം ചെയ്തു.
കോവിഡ്-19 സാഹചര്യത്തെക്കുറിച്ചും മഹാമാരി തടയുന്നതിനായി ഇന്ത്യ-യുഎസ് സഹകരണത്തെക്കുറിച്ചും ഇരു നേതാക്കളും ചര്ച്ച ചെയ്തു. ഈ സാഹചര്യത്തില്, പ്രസിഡന്റ് ബൈഡന് ഇന്ത്യയുടെ പ്രതിരോധ കുത്തിവയ്പ്പ് പരിപാടിയെ അഭിനന്ദിച്ചു. ആഗോളതലത്തില് കോവിഡ് പ്രതിരോധ പ്രവര്ത്തനങ്ങള്ക്കു ഇന്ത്യ നല്കുന്ന പിന്തുണയെയും അദ്ദേഹം പ്രശംസിച്ചു.
ഉഭയകക്ഷി വ്യാപാരം കൂടുതല് മെച്ചപ്പെടുത്തുന്നതിന് അപാരമായ സാധ്യതയുണ്ടെന്ന് തിരിച്ചറിഞ്ഞ ഇരു നേതാക്കളും വാണിജ്യ ബന്ധം വര്ദ്ധിപ്പിക്കുന്നതിനുള്ള നടപടികള് കണ്ടെത്താനായി ഈ വര്ഷാവസാനം അടുത്ത വ്യാപാര നയ ചര്ച്ചാവേദി വിളിച്ചുചേര്ക്കാമെന്ന് തീരുമാനിച്ചു. ഇന്ത്യ-യുഎസ് ക്ലൈമറ്റ് ആന്ഡ് ക്ലീന് എനര്ജി അജന്ഡ 2030 സഹകരണത്തിനു കീഴില്, ശുദ്ധമായ ഊര്ജവികസനവും നിര്ണായക സാങ്കേതിക വിദ്യകളുടെ വിന്യാസവും ത്വരിതപ്പെടുത്താന് ധാരണയായി. യുഎസ്എയിലെ വിശാലമായ ഇന്ത്യന് ജനസമൂഹത്തെ പരാമര്ശിച്ച പ്രധാനമന്ത്രി, ഇരു രാജ്യത്തെയും ജനങ്ങള് തമ്മിലുള്ള ബന്ധത്തിന്റെ പ്രാധാന്യവും, സഞ്ചാരം സുഗമമാക്കുന്നതിലും ഉന്നത വിദ്യാഭ്യാസ ബന്ധങ്ങള് വികസിപ്പിക്കുന്നതിലും രണ്ടു രാജ്യങ്ങള്ക്കുണ്ടാകുന്ന നേട്ടങ്ങളും എടുത്തുപറഞ്ഞു.
അഫ്ഗാനിസ്ഥാനിലേതുള്പ്പെടെ, ദക്ഷിണേഷ്യയിലെ പ്രാദേശിക സംഭവവികാസങ്ങള് ഇരുനേതാക്കളും ചര്ച്ച ചെയ്തു. ആഗോള ഭീകരതയെ നേരിടാന് ഒരുമിച്ച് പ്രവര്ത്തിക്കാനുള്ള തങ്ങളുടെ പ്രതിബദ്ധത നേതാക്കള് ആവര്ത്തിക്കുകയും അതിര്ത്തി കടന്നുള്ള ഭീകരവാദത്തെ അപലപിക്കുകയും ചെയ്തു. താലിബാന് തങ്ങളുടെ പ്രതിബദ്ധത പാലിക്കണമെന്നും എല്ലാ അഫ്ഗാനികളുടെയും മനുഷ്യാവകാശങ്ങള് മാനിക്കണമെന്നും അഫ്ഗാനിസ്ഥാനിലേക്ക് നിര്ബാധം മാനുഷിക സഹായം അനുവദിക്കണമെന്നും ആവശ്യപ്പെട്ടു. അഫ്ഗാന് ജനതയോടുള്ള ദീര്ഘകാല പ്രതിബദ്ധത കണക്കിലെടുത്ത്, അഫ്ഗാനിലെ മുഴുവന് ജനങ്ങളുടെയും സമാധാനപരമായ ഭാവിക്കായി, ഇന്ത്യയും അമേരിക്കയും പങ്കാളികള്ക്കൊപ്പം കൂട്ടായി പ്രവര്ത്തിക്കാനും ഇരുനേതാക്കളും ധാരണയായി.
ഇന്തോ-പസഫിക് മേഖലയെക്കുറിച്ചുള്ള കാഴ്ചപ്പാടുകള് ഇരുനേതാക്കളും കൈമാറി. സ്വതന്ത്രവും വിശാലവും എല്ലാം ഉള്ക്കൊള്ളുന്നതുമായ ഇന്തോ-പസഫിക് മേഖലയ്ക്കായുള്ള അവരുടെ കൂട്ടായ വീക്ഷണം ആവര്ത്തിച്ചു വ്യക്തമാക്കി.
കാലാവസ്ഥാവ്യതിയാനം, തീവ്രവാദം തുടങ്ങിയ ആഗോള വിഷയങ്ങളില് നയപരമായ കാഴ്ചപ്പാടുകളും പരസ്പര താല്പ്പര്യങ്ങളും പരിഗണിച്ച് അന്താരാഷ്ട്ര സംഘടനകളില് തുടര്ന്നും ഒരുമിച്ച് പ്രവര്ത്തിക്കാന് ഇന്ത്യയും യുഎസ്എയും ധാരണയായി.
പ്രസിഡന്റ് ബൈഡനെയും പ്രഥമ വനിത ഡോ. ജില് ബൈഡനെയും ഇന്ത്യ സന്ദര്ശിക്കാന് പ്രധാനമന്ത്രി മോദി ക്ഷണിച്ചു. ഇരു നേതാക്കളും ഉന്നതതല ചര്ച്ചകള് തുടരാനും ഉഭയകക്ഷി ബന്ധം മെച്ചപ്പെടുത്താനും ആഗോള പങ്കാളിത്തം ദൃഢമാക്കാനും ധാരണയിലെത്തി.
പ്രധാനമന്ത്രിയുടെ ഓഫീസ്
"ആസാദി കാ അമൃത് മഹോത്സ'വുമായി ബന്ധപ്പെട്ട പരിപാടികൾ പ്രധാനമന്ത്രി നാളെ ഉദ്ഘാടനം ചെയ്യും
സബർമതി ആശ്രമത്തിൽ നിനുള്ള പദയാത്ര പ്രധാനമന്ത്രി ഫ്ലാഗ് ഓഫ് ചെയ്യും
ഇന്ത്യ @ 75 നു കീഴിൽ ആസൂത്രണം ചെയ്ത വിവിധ സംരംഭങ്ങള്ക്കും പ്രധാനമന്ത്രി തുടക്കം കുറിക്കും
 അഹമ്മദാബാദിലെ സബർമതി ആശ്രമത്തിൽ നിന്ന് 'പദയാത്ര'  ഫ്ലാഗുചെയ്യുകയും ‘ആസാദി കാ അമൃത് മഹോത്സവിന്റെ’  നാന്ദി കുറിച്ചുകൊണ്ടുള്ള പരിപാടികൾക്ക് സമാരംഭം കുറിക്കുകയും ചെയ്യും. ഇന്ത്യ @ 75 ആഘോഷങ്ങൾക്കായുള്ള മറ്റ് സാംസ്കാരിക, ഡിജിറ്റൽ സംരംഭങ്ങളും പ്രധാനമന്ത്രി ആരംഭിക്കും. കൂടാതെ സബർമതി ആശ്രമത്തിൽ നടക്കുന്ന സമ്മേളനത്തെയും അഭിസംബോധന ചെയ്യും. രാവിലെ 10: 30 ന് ആരംഭിക്കുന്ന ചടങ്ങിൽ ഗുജറാത്ത് ഗവർണർ ശ്രീ ആചാര്യ ദേവവ്രത് , കേന്ദ്ര സഹമന്ത്രി ശ്രീ പ്രഹളാദ് സിംഗ് പട്ടേൽ, ഗുജറാത്ത് മുഖ്യമന്ത്രി ശ്രീ വിജയ് രൂപാനി എന്നിവരും പങ്കെടുക്കും.
ആസാദി കാ അമൃത് മഹോത്സവ്
ഇന്ത്യയുടെ സ്വാതന്ത്ര്യത്തിന്റെ 75-ാം വാർഷികത്തിന്റെ ഓർമയ്ക്കായി കേന്ദ്ര ഗവൺമെന്റ് സംഘടിപ്പിക്കുന്ന പരിപാടികളുടെ ഒരു പരമ്പരയാണ് ആസാദി കാ അമൃത് മഹോത്സവ്. ജന പങ്കാളിത്തത്തോടെയുള്ള ഒരു ജനകീയ മഹോത്സവമായിട്ടായിരിക്കും ആഘോഷ പരിപാടികൾ സംഘടിപ്പിക്കുക.
അനുസ്മരണത്തിന് കീഴിൽ ഏറ്റെടുക്കേണ്ട വിവിധ പരിപാടികളുടെ നയങ്ങളും ആസൂത്രണങ്ങളും രൂപപ്പെടുത്തുന്നതിനായി ആഭ്യന്തരമന്ത്രിയുടെ നേതൃത്വത്തിൽ ദേശീയ നടപ്പാക്കൽ സമിതി രൂപീകരിച്ചു. നാന്ദി പ്രവർത്തനങ്ങൾ 2022 ഓഗസ്റ്റ് 15 ന് 75 ആഴ്ച മുമ്പ് 2021 മാർച്ച് 12 മുതൽ ആരംഭിക്കുന്നു.
പദയാത്ര
അഹമ്മദാബാദിലെ സബർമതി ആശ്രമം മുതൽ നവസാരിയിലെ ദണ്ഡി വരെ 81 മാർച്ചുകൾ പ്രധാനമന്ത്രി ഫ്ലാഗ് ഓഫ് ചെയ്യുന്ന പദയാത്ര ഏറ്റെടുക്കും. 241 മൈൽ യാത്ര ഏപ്രിൽ 5 ന് അവസാനിക്കും, ഇത് 25 ദിവസം നീണ്ടുനിൽക്കും. ദണ്ഡിയിലേക്കുള്ള യാത്രാമധ്യേ വിവിധ സംഘങ്ങൾ പദയാത്രയിൽ ചേരും. കേന്ദ്ര മന്ത്രി ശ്രീ. പ്രഹ്ളാദ് സിംഗ് പട്ടേൽ 75 കിലോമീറ്റർ പാഡിയാത്രയുടെ ആദ്യ ഘട്ടത്തിന് നേതൃത്വം നൽകും.
ഇന്ത്യ @ 75 ന് കീഴിലുള്ള നാന്ദി സംരംഭങ്ങൾ
ഒരു ഫിലിം, വെബ്സൈറ്റ്, ഗാനം, ആത്മനിർഭർ ചർക്ക, ആത്മനിർഭർ ഇൻകുബേറ്റർ തുടങ്ങിയ ഇന്ത്യ @ 75 എന്ന പ്രമേയം പ്രകാരമുള്ള പ്രവർത്തനങ്ങളുടെ ഉദ്ഘാടനത്തിന് പരിപാടി സാക്ഷ്യം വഹിക്കും.
മേൽപ്പറഞ്ഞ സംരംഭങ്ങൾക്കൊപ്പം, രാജ്യത്തിന്റെ അജയ്യമായ ചേതനയെ അവതരിപ്പിക്കുന്ന ഒരു സാംസ്കാരിക പരിപാടിയും സംഘടിപ്പിക്കും. അതിൽ സംഗീതം, നൃത്തം, ഭരണഘടനയുടെ ആമുഖത്തിന്റെ വായന  എന്നിവ ഉൾപ്പെടും. യുവജനശക്തിയെ ചിത്രീകരിക്കുന്നത്, ഇന്ത്യയുടെ ഭാവി എന്ന നിലയിൽ ഗായകസംഘത്തിൽ 75 ശബ്ദങ്ങളും 75 നർത്തകരും പരിപാടിയിൽ അണിനിരക്കും.
സംസ്ഥാന, കേന്ദ്ര ഭരണ പ്രദേശ ഗവണ്മെന്റുകളും 2021 മാർച്ച് 12 ന് രാജ്യത്തുടനീളം പരിപാടികൾ സംഘടിപ്പിക്കുന്നു. ഈ പരിപാടികൾക്ക് പുറമേ, സാംസ്കാരിക മന്ത്രാലയത്തിന് കീഴിലുള്ള മേഖലാ സാംസ്കാരിക കേന്ദ്രങ്ങൾ , ആർക്കിയോളജിക്കൽ സർവേ ഓഫ് ഇന്ത്യ, യുവജനകാര്യ മന്ത്രാലയം, ട്രിഫെഡ് , എന്നിവയും വിവിധ പ്രവർത്തനങ്ങൾ ആസൂത്രണം ചെയ്തിട്ടുണ്ട്.
തെരഞ്ഞെടുപ്പ് കമ്മീഷന്
ജർമ്മൻ വിദേശകാര്യ മന്ത്രി H.E. അന്നലീന ബെയർബോക്ക് ഇസിഐ  സന്ദർശിച്ചു
ന്യൂ ഡൽഹി: ഡിസംബർ 06, 2022
ജർമ്മൻ വിദേശകാര്യ മന്ത്രി H.E അന്നലീന ബെയർബോക്കിന്റെ നേതൃത്വത്തിലുള്ള ഒരു ജർമ്മൻ പ്രതിനിധി സംഘം, മുഖ്യ തിരഞ്ഞെടുപ്പ് കമ്മീഷണർ ശ്രീ രാജീവ് കുമാർ, തിരഞ്ഞെടുപ്പ് കമ്മീഷണർമാരായ ശ്രീ അനുപ് ചന്ദ്ര പാണ്ഡെ, ശ്രീ അരുൺ ഗോയൽ എന്നിവരുമായി ഇന്ന് ന്യൂ ഡൽഹിയിലെ നിർവാചൻ സദനിൽ കൂടിക്കാഴ്ച നടത്തി. ജർമ്മൻ വിദേശകാര്യ മന്ത്രിയോടൊപ്പം നാല് പാർലമെന്റ് അംഗങ്ങളും അവരുടെ വിദേശകാര്യ ഓഫീസിലെ മറ്റ് ഉദ്യോഗസ്ഥരും സന്നിഹിതരായിരുന്നു.
ചടങ്ങിൽ സംസാരിച്ച സിഇസി ശ്രീ രാജീവ് കുമാർ ഇന്ത്യയിലെ തിരഞ്ഞെടുപ്പുകളുടെ വ്യാപ്തിയെക്കുറിച്ച് ഒരു അവലോകനം നടത്തി. 950 ദശലക്ഷത്തിലധികം വോട്ടർമാർക്കായി, 1.1 ദശലക്ഷം പോളിംഗ് സ്റ്റേഷനുകളിലായി 11 ദശലക്ഷം പോളിംഗ് ഉദ്യോഗസ്ഥരെ ഉപയോഗിച്ച് സ്വതന്ത്രവും നീതിയുക്തവും എല്ലാവരെയും ഉൾക്കൊള്ളുന്നതും എല്ലാവർക്കും പ്രാപ്ര്യമായതുമായ തിരഞ്ഞെടുപ്പ് നടത്തുന്നതിനുള്ള ഇസിഐ-യുടെ വിശദമായ പ്രക്രിയ അദ്ദേഹം ജർമ്മൻ പ്രതിനിധികളോട് വിവരിച്ചു.
മിക്ക തിരഞ്ഞെടുപ്പ് കൈകാര്യകർത്താക്കൾക്കും  ഒരു പൊതുവെല്ലുവിളിയായി ഉയർന്നുവരുന്ന വ്യാജ സോഷ്യൽ മീഡിയ പ്രചാരണങ്ങളുടെ വിനാശകരമായ ആഘാതവും ശ്രീ കുമാർ ചൂണ്ടിക്കാട്ടി.
വോട്ടർമാരുടെ പങ്കാളിത്തം, രാഷ്ട്രീയ പാർട്ടികൾ / സ്ഥാനാർത്ഥികൾ, ലോജിസ്റ്റിക്സ് എന്നീ മൂന്ന് ഘടകങ്ങൾക്ക് കീഴിൽ തിരഞ്ഞെടുപ്പ് നടത്തുന്നതിൽ സാങ്കേതികവിദ്യയുടെ വിപുലമായ ഉപയോഗത്തെക്കുറിച്ചും ECI ജർമ്മൻ വിദേശകാര്യ മന്ത്രിയെ അറിയിച്ചു.
പ്രതിനിധി സംഘത്തിനായി ECI സംഘടിപ്പിച്ച EVM-VVPAT പ്രവർത്തനങ്ങളുടെ പ്രദർശനത്തിനിടെ ജർമ്മൻ വിദേശകാര്യ മന്ത്രി വ്യക്തിപരമായി EVM വഴി വോട്ട് രേഖപ്പെടുത്തി.
ഇവിഎമ്മുകളുടെ ശക്തമായ സുരക്ഷാ സവിശേഷതകളും ഇവിഎമ്മുകൾ ഉൾപ്പെടുന്ന തിരഞ്ഞെടുപ്പ് പ്രക്രിയയുടെ ഓരോ ഘട്ടത്തിലും അവയുടെ കൈകാര്യം ചെയ്യൽ, കൈമാറ്റം, സംഭരണം, പ്രവർത്തനങ്ങൾ, രാഷ്ട്രീയ പാർട്ടികളുടെ പങ്കാളിത്തം എന്നിവ സംബന്ധിച്ചുള്ള കർശനമായ ഭരണപരമായ പ്രോട്ടോക്കോളുകളും ജർമ്മൻ പ്രതിനിധി സംഘം നിരീക്ഷിച്ചു.
ഇന്ത്യയും ജർമ്മനിയും ഇന്റർനാഷണൽ ഇൻസ്റ്റിറ്റ്യൂട്ട് ഓഫ് ഡെമോക്രസി ആൻഡ് ഇലക്ടറൽ അസിസ്റ്റൻസ് , സ്റ്റോക്ക്ഹോം; കമ്മ്യൂണിറ്റി ഓഫ് ഡെമോക്രസീസ്, വാർസോ എന്നിവയിൽ അംഗങ്ങളാണ്.
RRTN/SKY
പ്രധാനമന്ത്രിയുടെ ഓഫീസ്
നമ്മുടെ ഗ്രഹത്തിന്റെ സമ്പന്നമായ ജൈവവൈവിദ്ധ്യം സംരക്ഷിക്കുന്നതിനുള്ള പ്രതിജ്ഞ പ്രധാനമന്ത്രി ആവര്ത്തിച്ചു
(ന്യൂഡല്ഹി; 2020 ജൂണ് 05
''ലോക പരിസ്ഥതിദിനത്തില് ഈ ഗ്രഹത്തിന്റെ സമ്പന്നമായ ജൈവവൈവിദ്ധ്യം സംരക്ഷിക്കുമെന്ന നമ്മുടെ പ്രതിജ്ഞ നമ്മള് ആവര്ത്തിക്കുന്നു. ഭൂമിയുടെ പുഷ്ടി നാം പങ്കുവയ്ക്കുന്ന സസ്യ ജന്തുജാലങ്ങള്ക്ക് വേണ്ടി നമുക്ക് കഴിയുന്നതൊക്കെ സംയുക്തമായി ചെയ്യാം. വരും തലമുറയ്ക്ക് ഇതിനെക്കാള് മികച്ച ഗ്രഹത്തെ നല്കാന് നമുക്ക് കഴിയട്ടെ '' ലോക പരിസ്ഥിതി ദിനത്തില് ഒരു ട്വീറ്റില് പ്രധാനമന്ത്രി ശ്രീ നരേന്ദ്രമോദി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
ഇതുവരെ 195.63 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ഓഗസ്റ്റ് 1, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 195.63 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
7.23 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN